Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
10 ก.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index แกว่งตัวแดนบวกในกรอบ 1,477-1,486 จุด ก่อนปิดภาคเช้าที่ 1,478.74 จุด +6.17 จุด (+0.42%) ด้วยมูลค่าการซื้อขาย 16,510.34 ลบ. 
– Most Positive Impact: SCB (+0.60 จุด)/ KBANK (+0.46 จุด)/ AOT (+0.38 จุด)
– Most Negative Impact: ADVANC(-0.91 จุด)/ DTAC (-0.84 จุด)/ PTTEP(-0.43 จุด)
จุดสังเกต: การฟื้นตัวขึ้นของหุ้นกลุ่ม Bank และ Property เป็นปัจจัยสนับสนุนการปรับขึ้นของดัชนี SET ขณะที่หุ้นกลุ่ม ICT เป็นกลุ่มหลักที่กดดันตลาด
 
แนวโน้มตลาดบ่าย
– “ยังมีแนวโน้มผันผวน” ตลาดหุ้นไทยฟื้นขึ้นมาถึง 1,485-1,490 จุด ซึ่งเป็นเป้าหมายขั้นต่ำของการฟื้นตัวในเชิงกลยุทธ์ ทำให้อาจเผชิญแรงขายทำกำไรสลับบ้าง อย่างไรก็ตามเรายังคงมุมมองตามกลยุทธ์ สถานการณ์ความตึงเครียดที่กดดันตลาดในระยะสั้นน่าจะตึงเครียดที่สุดในสัปดาห์นี้ ก่อนที่จะผ่อนคลายลงในช่วงสัปดาห์หน้า ดัชนีหุ้นจีนที่เริ่มฟื้นตัวเป็นบวกหลัง ประกอบกับความคาดหวังมาตรการเพิ่มเติมในช่วงสุดสัปดาห์น่าจะช่วยประคองหุ้น แม้อาจถูกกดดันผลผลประกอบการกลุ่มธนาคารพาณิชย์ที่จะประกาศในช่วง 13-20 ก.ค.ก็ตาม (แนวต้าน: 1,485-1,490  // แนวรับ: 1,460 และ 1,450)
– หุ้นแนะนำภาคบ่าย: BCP (คาดกำไรไตรมาส 2 แข็งแกร่ง และมีประเด็นขยายธุรกิจผ่านการ IPO บริษัทลูก, เป้าหมายทางกลยุทธ์ 37 ตัดขาดทุน 34), TTA (ราคาหุ้นสะท้อนปัจจัยลบไปแล้ว ขณะที่คาดกำไรไตรมาส 2 พลิกกลับเป็นบวก และได้แรงส่งจาก cycle ค่าระวางที่เป็นขาขึ้นช่วง มิ.ย.-ส.ค., เป้าหมายทางกลยุทธ์ 14.00-15.00 ตัดขาดทุน 12.50), CPN (กำไรเป็นขาขึ้นและใกล้เปิด Central West Gate 28 ส.ค., เป้าทางกลยุทธ์ 52.00-55.00 ตัดขาดทุน 46.50)
– หุ้นปันผลระหว่างกาล: ทยอยสะสม ADVANC INTUCH
– หุ้นน่าสนใจเชิงกลยุทธ์: ITD-W1 SYNEX SC DEMCO GUNKUL CI IRCP KTC (ควรตั้งจุดตัดขาดทุน 3-5% ทุกครั้ง)
 
คำแนะนำ 
กลยุทธ์: “อาจมีแกว่งแถว 1,485 แต่ยังลุ้นฟื้นตัวต่อสัปดาห์หน้า” เรามองหุ้นที่มีปันผลระหว่างกาลดี และหุ้นที่ปรับลดลงสะท้อนความเสี่ยงไปมากแล้ว จะมี “ผลตอบแทนต่อความเสี่ยง” ที่ดีกว่าตลาดรวมในเชิงเก็งกำไรเราเลือกหุ้นที่ปรับลดลงมามากที่มีแนวโน้มฟื้นตัวในช่วงไตรมาส 2 หรือครึ่งปีหลัง (เดินเรือ สายการบิน โรงกลุ่น) ขณะที่ทยอยสะสมหุ้นหลักโดยคาดสัปดาห์หน้าประเด็นกรีซคลี่คลายจะหนุนจิตวิทยาตลาดเป็นบวก 
 
 
Trading Idea
– คาดการณ์หุ้นปันผลระหว่างกาลสูง: (มากกว่า 2%) BCP INTUCH ADVANC LH SPALI LPN EGCO
– คาดการณ์เบื้องต้นหุ้นกำไร 2Q15 ดี// Energy&amp;Petro: SCC PTTGC IVL BCP SCN / ICT: TRUE SAMTEL THCOM / Fin: MTLS SAWAD / Prop: LPN SC AMATA / Cons: CK ITD / Comm: CPALL
– หุ้นที่แนะนำทยอยสะสม: ได้แก่ SCC MINT CENTEL PTT PTTGC IVL IRPC CPN
ประเด็นจับตา/ติดตาม
– (+/-) วิกฤตหนี้กรีซ – แผนปฏิรูปล่าสุดของกรีซอยู่ระหว่างการพิจารณาโดยประเทศเจ้าหนี้ ซึ่งจะทราบผลในวันอาทิตย์
 